Al-Ma'ide
<s>Al-Ma'ide ili el-Ma'ide (, dosl.</s><s>"Trpeza") je peto poglavlje Kur'ana sa 120 ajeta.</s><s>Ubraja se u medinske sure (sure koje su objavljenje u Medini).</s><s>Glavne teme ove sure su poslanici Isa (Isus) i Musa (Mojsije), njihova misija, kao i iskrivljivanje poruke sa kojom su došli, od strane Jevreja i kršćana.</s>

<s>U prvom ajetu sure "Trpeza", se dozvoljava jedenje meso životinja ali se naglašava "osim one koja će vam se navesti".</s><s>Zatim se u drugom ajetu govori o vrijednostima hadža.</s><s>Nakon toga se objašnjava šta od hrane je zabranjeno, pa se navode: "krv, umrla životinja, svinjsko meso i meso životinja koje su ubijene "u nečije drugo ime a ne u ime Allaha".</s><s>U daljem tekstu se dozvoljavaju "lijepa jela" i "jela onih kojima je data Knjiga prije vas" (Jevreji i kršćani).</s>

<s>Daljnji ajeti bave se historijom, ulogom i statusom Jevreja i kršćana, a istovremeno se navode i kazne protiv lopova, ubojica, bratoubojica i prevaranata.</s><s>Sura al-Mai'de je kur'anska sura u kojoj se izričito zabranjuje kockanje, alkohol i gatanje.</s><s>Na samom kraju ove sure navodi se slučaj Isusovih apostola (havarijuna) u kome su oni tražili od Isusa trpezu s neba, a zatim: "Isa, sin Merjemin, reče: "O Allahu, Gospodaru naš, spusti nam s neba trpezu da nam bude blagdan, i prvima od nas i onima kasnijim, i čudo Tvoje, i nahrani nas, a Ti si hranitelj najbolji!"(Kur'an, Trpeza, 114) Islamski mufesiri navode da je po tom slučaju sura i dobila ime.</s>

<s>Povezano 
 Kur'an</s>

<s>Reference</s>

<s>Literatura 
 "Kur'an časni" Čaušević, Pandža.</s><s>"Tefsir Ibn-Kesira"
 "Povodi objave Kur'ana" Dr. Jusuf Ramić</s>

<s>Sure</s>

